open-index/open-wikipedia-markdown huggingface dataset:
Monchy-Breton

**Monchy-Breton** on vald Põhja-Prantsusmaal Pas-de-Calais' departemangus.

Monchy-Breton asub 18 km Arrasist loodes, teede D77 ja D86 ristumiskoha ümbruses.

## Huviväärsused

* St. Hilaire'i kirik, pärineb 15. sajandist.

## Vaata ka

* Pas-de-Calais' departemangu haldusüksuste loend

## Viited
Torukoonulised

**Torukoonulised** (*Macroscelidea*) on väikeste Aafrikas elutsevate loomade selts imetajate klassist. Seltsis on üks sugukond, torukoonlased. Torukoonuliste lähimad sugulased on tenrekilised ja toruhambulised.
Monchy-Cayeux

**Monchy-Cayeux** on vald Põhja-Prantsusmaal Pas-de-Calais' departemangus.

Monchy-Cayeux asub 47 km Arrasist loodes, Ternoise'i jõe orus ja maantee D343 ääres.

## Huviväärsused

* St. Pierre'i kirik ja kabel.
* 18. sajandi loss.

## Vaata ka

* Pas-de-Calais' departemangu haldusüksuste loend

## Viited
DIN-värvisüsteem

**DIN-värvisüsteem** on 1955. aastal Saksa Standardiinstituudi (*Deutsches Institut für Normung*) välja arendatud värvisüsteem, mis kinnitati standardiks 1980. aastal ja lisati sellele värviatlas.

## Kirjeldus
Värvinäidiste paigutuselt süsteemis sarnaneb see Munselli värvisüsteemiga, värviruumilt CIE xyY-värviruumiga, sest atlase värvinäidised on määratletud paiknemisega xy-koordinaadistikus.

DIN-värvisüsteemi koordinaatideks on kolm muutujat:
* DIN värvitoon (T), määratud spektrivärvuse lainepikkusega, xy-diagrammil valgepunktist lähtuva sirgjoonega. Visuaalse näidisena loodud värviring koosneb 24 toonist, mida iseloomustab ühtne küllastus- ja tumedusaste; need omakorda on jaotatud võrdseteks osadeks. Numeratsioon algab kollasest vrvusest.
* DIN küllastus (S), iga värvitoon moodustab rea küllastusastmeid kuni xy-diagrammi välisäärel paiknevate optimaalvärvusteni. Neutraaltoonide küllastus on 0 ja iga puhta värvitooni puhul maksimaalne. Valgepunktist alates suurenevad küllastusastmed kontsentriliselt.
* DIN tumedus (D), tumedusastmete skaala nullist kümneni on heleduse ümberpööratud variant. Kromaatiliste värvuste puhul arvutati see suhtelise heleduse kaudu heledusväärtuse ja optimaalvärvuse heleduse suhtena. 

## Ajaloost
Saksa Standardiinstituut nägi 20. sajandi keskel vajadust praktilisema värvikorrastussüsteemi loomise järele Ostwaldi värvisüsteemi asemele, mis oli kasutusel alates Esimesest maailmasõjast. Eesmärk oli luua värvisüsteem, milles oleks selged muutujad värvitoonis, küllastuses ja heleduses ning need oleks võimalikult tajutavalt võrdsel kaugusel. Psühholoogilised katsed andsid tulemuseks 24 värvitoonist koosneva ringi ja küllastusskaala ning eriparameetrina tumedusskaala.

DIN-värvikaardid olid kasutusel saksa standardina "Norm 6164"; mati pinnaga värvikaarte on 600, läikivapinnalisi 900. Iga värvinäidist iseloomustab kood T:S:D, akromaatilistel on esikohal täht N (*neutral*).

## Viited

## Välislingid
DIN 6164. - Virtual Colour Systems
Pseudoinonotus

***Pseudoinonotus*** on klassi *[[Agaricomycetes]]* kuuluv kandseente perekond.

## Liike
Liigid on liigutatud muudesse perekondadesse.

## Varasemaid liike
* *Inonotus dryadeus* – juurepässik
Kandilli observatoorium

**Kandilli observatoorium**, ametliku nimetusega **Kandilli observatoorium ja maavärinate uurimisinstituut** (lühend **KOERI**) on Türgi observatoorium, mis on spetsialiseerunud ka maavärinate uurimisele. Observatoorium asub Türgi Anatoolia poolel, İstanbuli Üsküdari linnaosa Kandilli naabruskonna künkal, vaatega Bosporusele.
Kaku (jalgpallur)

**Alejandro Sebastián Romero Gamarra** (tuntud hüüdnime **Kaku** järgi; sündinud 11. jaanuaril 1995 Ciudadelas) on Argentinas sündinud Paraguay jalgpallur, kes mängib ründva poolkaitsja või äärepoolkaitsjana Saudi Araabia kõrgliigaklubis Al Taawoun ja Paraguay jalgpallikoondises.

Ta sündis Argentinas Paraguay vanemate perekonnas.

Ta alustas klubikarjääri Argentina klubis Club Atlético Huracán, mille meeskonnas debüteeris ta Argentina esiliigas 2013. aastal. 2014. aastal võitis ta Huracániga Argentina karikavõistlused ja superkarikafinaali. Aastatel 2015–2018 mängis ta Huracániga Argentina kõrgliigas.

Aastatel 2018–2020 mängis Kaku Major League Socceri klubis New York Red Bulls.

2021. aasta veebruaris siirdus ta Al-Taawouni.

2015. aastal osales Kaku Argentina kuni 20-aastaste koondisega juunioride maailmameistrivõistlustel. 2018. aasta mais avaldas ta soovi mängida Paraguay koondises. Paraguay koondises tegi ta debüüdi sama aasta 12. juunil sõprusmängus Jaapani vastu. Koondisekarjääri esimese värava lõi ta 10. septembril 2019 sõprusmängus Palestiina vastu. 2021. aasta Copa América esimeses alagrupimängus lõi ta värava Boliivia vastu.

## Saavutused
;Huracán
*Copa Argentina: 2013–14
*Supercopa Argentina: 2014
;New York Red Bulls
*Supporters' Shield: 2018

## Viited
Torukoonlased

**Torukoonlased** ehk **londiklased** (*Macroscelididae*) on hiire- kuni rotisuuruste imetajate sugukond, keda iseloomustab pikk peenike koon ja pikad jalad. Nad elutsevad Aafrikas  ning toituvad enamasti putukatest ja teistest selgrootutest.

Tüüpiline londik kaalub 50-500 g ning on 10-30 cm pikk.

## Perekonnad ja liigid

## Viited
Mondicourt

**Mondicourt** on vald Põhja-Prantsusmaal Pas-de-Calais' departemangus.

Põllumajandus- ja kergetööstusküla asub 31 km Arrasist edelas, teede D6 ja N25 ristumiskoha ümbruses, Somme'i departemangu piiri ääres.

## Huviväärsused

* St. Maurice'i kirik, pärineb 19. sajandist.
* Kaks 18. sajandi hoonet.

## Vaata ka

* Pas-de-Calais' departemangu haldusüksuste loend

## Viited
Billion Oyster Project

**Billion Oyster Project** (eesti keele tõlkes *Miljardi Austri Projekt*) on 2008. aastal Põhja-Ameerika suurimas linnas New Yorgis asutatud mittetulundusühing. Selle eesmärk on haridusalgatuste kaudu taastada 2035. aastaks peamiselt New Yorgi lahe merekeskkond umbes miljardile elusale austrile.

New Yorgi sadam lakkas tööstusliku pöörde järel olemast üleni üks suurimaid austrite leiukohti maailmas. Nende elukeskkonna hävitas ulatuslik püük ja suupisteteks müük, pidev reostus ja tihenev laevaliiklus, sadamarajatiste rajamine ja täitetööde tegemine.

Kuna austrid toimivad looduslikult vee filtreerijatena, kaasneb nende tegevustega kohalikule ökosüsteemile mitmeid kasulikke mõjusid. Nende moodustatud rifid suurendavad mere bioloogilise mitmekesisuse taset ja soodustavad seega paikasid mereelustiku tekkeks. Samuti võivad rifid aidata mõneti kaitsta suurlinna rannajooni tormihoogude eest.

Projekt kaasab põhiliselt suurlinna kogukondade liikmeid riffide taastamisse, aidates neil edaspidi olla keskkonnateadlikumad. Projekti eesmärk on anda tuhandetele õpilastele, õpetajatele ja teadlastele võimalus panustada mereelustike temaatilistesse LTT valdkonna haridusprogrammidesse. See hõlmab ka üle 75 restorani osalemist austrikarpide ringlussevõtu programmis, nendega formeeritakse uusi riffe.

Billion Oyster Project lähtub kõigist Hudsoni-Raritani suudmeala rannapiirkondadest suurlinna viies linnaosas Manhattanil ja Staten Islandil, Brooklynis, Queensis, Bronxis. 

Projekti käivitamisel võeti eeskuju Chesapeake'i lahes edukalt toimivast Oyster Recovery Projectist. Projekti arendavad Governorsi saarel asuva New York Harbor Schooli gümnaasiumiõpilased, kes alustasid 15 aastat tagasi sealses sadamas austrite kasvatamist ja nende elukeskkonna parendamist. Kool on jätkuvalt projekti peamine hariduspartner, pakkudes praktikaid ja kutsehariduse programme.

## Viited

## Vaata ka
*New Yorgi laht
*Hudsoni jõgi
*Austrid
Meeste rasestamisvastased tabletid

**Meeste rasestamisvastane tablett** on väljatöötamisjärgus ravim, mille eesmärk on hoida ära partneri soovimatu rasestumine sugulise vahekorra tulemusel.

## Viited
Maarike Harro

**Maarike Harro** (sünninimi **Maarike Viru**; 22. detsember 1960 Tartu – 16. aprill 2006) oli eesti rahvaterviseteadlane.

Ta lõpetas 1987. aastal Tartu Riikliku Ülikooli arstiteaduskonna pediaatria erialal. Aastatel 1987–1990 töötas lastearstina, 1990. aastal  astus Tartu Ülikooli tervishoiu instituudi doktorantuuri. 1997. aastal kaitses ta esimese teadlasena taasiseseisvunud Eestis doktorikraadi rahvatervise erialal. Aastatel 1994–2003 töötas ta Tartu Ülikooli tervishoiu instituudis assistendi, vanemassistendi ja dotsendina, 2005. aastast oli sama instituudi külalisprofessor. Aastatel 2003–2006 oli ta Tervise Arengu Instituudi direktor.

## Isiklikku
Tema isa oli Atko-Meeme Viru. Mehis Viru on tema vend.

## Viited
Hirnõk

**Hirnõk** (ukraina Гірник; vene Горняк / Gornjak) on linn Ukrainas Donetski oblastis Pokrovski rajoonis, umbes 40&nbsp;km kaugusel Donetskist läänes Vovtša jõe (Samara lisajõgi) ääres

Hirnõk asutati 1938. aastal Sotsgorodoki nimelise kaevurite asulana, linna õigused sai 1958. aastal.

1. jaanuaril 2021 elas asulas 10 581 inimest.

## Viited

## Välislingid
*https://girnyk.dn.ua/ru/gorod/gornyak
Gornjak

**Gornjak** on linn Venemaal Altai krais, Lokoti rajooni halduskeskus. Asub Zolotuhha jõe kaldal, 360 km Barnaulist edelas.

Asutati 1751. aastal **Zolotuhha** asulana. Linnaõigused sai 1969. aastal.

2011. aastal oli linnas 10 112 elanikku.

## Viited

## Välislingid
Monchy-le-Preux

**Monchy-le-Preux** on vald Põhja-Prantsusmaal Pas-de-Calais' departemangus.

Monchy-le-Preux asub 10 km Arrasist kagus, teede D33 ja D339 ristumiskoha ümbruses. *[[Autoroute A1]]* ühendussõlm 15 on vaid u. 1,6 km kaugusel.

## Ajalugu

Monchy oli 1914.–1918. aasta sõja ajal Arrasi lähedal oluline strateegiline asukoht ja küla ümber toimusid verised lahingud. Arrasi lahingu ajal pommitasid sakslased Arrasit ja hävitasid kellatorni. Kohe Monchy lähedal, maantee D939 ääres tähistab nikerdatud Vauthier' kivi Esimeses maailmasõjas edasitungiva Saksa armee piiri.

## Huviväärsused

* Sõjakalmistu.
* St. Martini kirik, pärast Esimest maailmasõda koos enamusega külast uuesti üles ehitatud.
* Monchy-le-Preux' (Newfoundland) memoriaal, mis meenutab Newfoundlandi rügemendi sõdurite ohverdust 14. aprillil 1917. aastal.
* Kaks kabelit.
* Vana lossi jäänused.
* *[[Windmill British Cemetery]]*


Pilt:monchy01.JPG|Karibuu monument Newfoundlandi rügemendile
Pilt:monchy03.JPG|Mälestustahvel


## Vaata ka

* Pas-de-Calais' departemangu haldusüksuste loend

## Viited
Talikoonlased

**Talikoonlased** (*Boreidae*) on sugukond putukaid seltsist koonulised (*Mecoptera*).

Tiibadeta putukad. Väikesed tiivaköndid on üksnes isastel, mida need kasutavad kopulatsioonil, hoides enda seljas olevat emast.

Valmikud kooruvad sügisel, tegutsedes seejärel lume all ja toitudes sammaldest. Kevadtalvel võib neid olla ka lume pinnal. 

Maailmas umbes 30 liiki.

## Eesti liigid
Eestis elab tõenäoselt kaks liiki talikoonlasi.

**[[Boreus hiemalis]]*
**[[Boreus westwoodi]]*

## Vaata ka
*lumekirp

## Viited
Montenescourt

**Montenescourt** on vald Põhja-Prantsusmaal Pas-de-Calais' departemangus.

Montenescourt asub 11 km Arrasist läänes, teede D61 ja D56 ristumiskoha ümbruses.

## Huviväärsused

* St. Legeri kirik, pärineb 17. sajandist.


Pilt:Montenescourt-Eglise1-Juillet-2006.jpg|Kirik
Pilt:Montenescourt-Monument-aux-Morts-Juillet-2006.jpg|Sõjamälestusmärk


## Vaata ka

* Pas-de-Calais' departemangu haldusüksuste loend

## Viited
Mont-Saint-Éloi

**Mont-Saint-Éloi** (lääneflaami: *Sint-Elooisberg*) on vald Põhja-Prantsusmaal Pas-de-Calais' departemangus.

Mont-Saint-Éloi asub 8 km Arrasist loodes, teede D341 ja D49 ristumiskoha ümbruses, Scarpe'i jõe kallastel.

## Huviväärsused

* St. Josephi kirik, pärineb 16. sajandist.
* Sõjakalmistu.
* 18. sajandi loss d’Écoivres.
* Kloostrikiriku jäänused, purustati 1783. aastal.
* Kaks menhirit, tuntud kui *Kaksikkivid*.

## Mont Saint-Éloi klooster

Kloostri asutas 7. sajandil Vindicianus, Arrasi piiskop ja Püha Eligiuse innukas austaja. Piiskop maeti naabruses Bois d'Ecoives'i, kuid tema säilmed viidi hiljem St. Josephi kloostrikirikusse, mida 11. sajandil laiendati. Klooster võttis omaks Augustinuse reegli. Keskaegsed ehitised lammutati 1750. aastal, et teha teed kirikule ja kloostrile, mille tingisid vana kloostri vananevad ja madalad vundamendid.

Revolutsiooni ajal mungad lahkusid ning klooster muudeti karjääriks ja rüüstati kivide saamiseks. Mis jäi alles tornidest ja fassaadist, oli Esimese maailmasõja ajal sõjaväe vaatluspunkt. 1915. aastal kahjustas raske pommitamine torne. Tegemist on kaitsealuse mälestusmärgiga.


Pilt:Demoiselles.jpg|Menhirid
Pilt:montsteloi.jpg|Menhirid
Pilt:ecoivres01.jpg|Écoivres' küla
Pilt:ecoivres02.jpg|Omadused kirikutornil
Pilt:Mont-Saint-Eloi-Aerien-VueSE.jpg|Vaade õhust
Pilt:Mont-Saint-Eloi-Aerien-Rue-du-General-Barbot.jpg|Vaade õhust
Pilt:Mont-Saint-Eloi-Aerien-Abbaye.jpg|Vaade õhust kloostrile
Pilt:steloi1.jpg|Mont Saint-Éloi kloostri tornid


## Vaata ka

* Pas-de-Calais' departemangu haldusüksuste loend

## Viited
Monts-en-Ternois

**Monts-en-Ternois** on vald Põhja-Prantsusmaal Pas-de-Calais' departemangus.

Monts-en-Ternois asub 32 km Arrasist läänes, teede D23 ja D82 ristumiskoha ümbruses.

## Huviväärsused

* St. Adrieni kirik, pärineb 16. sajandist.

## Vaata ka

* Pas-de-Calais' departemangu haldusüksuste loend

## Viited
Morchies

**Morchies** on vald Põhja-Prantsusmaal Pas-de-Calais' departemangus.

Morchies asub 27 km Arrasist kagus, maantee D18 ääres.

## Huviväärsused

* St. Vaasti kirik, pärast Esimest maailmasõda koos ülejäänud külaga uuesti üles ehitatud.
* Kolm sõjakalmistut.

## Vaata ka

* Pas-de-Calais' departemangu haldusüksuste loend

## Viited
Nédon

**Nédon** on vald Põhja-Prantsusmaal Pas-de-Calais' departemangus.

Nédon asub 45 km Arrasist loodes, teede D69 ja D90E ristumiskoha ümbruses, Nave'i jõe orus.

## Huviväärsused

* St. Eloi kirik, pärineb 12. sajandist.

## Vaata ka

* Pas-de-Calais' departemangu haldusüksuste loend

## Viited
Nave (jõgi)

**Nave** ([nav]) on jõgi Prantsusmaal Pas-de-Calais' departemangus. Selle läte on Fontaine-les-Hermansis ja sealt voolab see pärast lühikest 22 km kulgu Gonnehemi juures Clarence'i.
Harry Karis

**Harry Karis** (23. august 1930 Tallinn – 27. veebruar 2018) oli eesti fütopatoloog, president Alar Karise isa. 

Ta lõpetas Tallinna 2. Keskkooli 1949. aastal ja Eesti Põllumajanduse Akadeemia (EPA) agronoomina 1954. aastal. Ta töötas Eesti Põllumajanduse Akadeemias vanemtöötajana aastatel 1957–1962 ja Tallinna Botaanikaaias vanemteadurina 1962–1992 (sh 1971–1981 fütoimmunoloogialabori juhatajana).

## Tunnustus
*1996 Karl Ernst von Baeri preemia

## Viited


## Välislingid
* Karis, Harry, entsyklopeedia.ee
* Heldur Sander. "Jaht jahukastelistele" Sirp, 30. september 2022
Morval

**Morval** on vald Põhja-Prantsusmaal Pas-de-Calais' departemangus.

Morval asub 30 km Arrasist lõunas, maantee D11 ääres, ümbritsetuna pea täielikult Somme'i departemangust. Autoroute A1 ja Autoroute A2 liiklussõlm on vähem kui 1,5 km kaugusel.

## Ajalugu

Morvali lahing, brittide pealetung, toimus septembris suurema Somme'i lahingu osana. See hävitas Morvali ja naaberkülad.

Küla, sealhulgas St. Vaasti kirik, ehitati pärast Esimest maailmasõda uuesti üles. Morvali sõjakalmistutele on maetud 54 Briti sõdurit, vallakalmistule on maetud kaks lendurit.

## Vaata ka

* Pas-de-Calais' departemangu haldusüksuste loend

## Viited
Moldova 2004. aasta rahvaloendus

**Moldova 2004. aasta rahvaloendus** oli esimene rahvaloendus iseseisvas Moldovas, mis toimus 2004. aasta 5. oktoobrist kuni 12. oktoobrini.

Moldova valitsus andis välja määruse rahvaloenduse korraldamise kohta 18. juulil 1996. Prooviloendus toimus mõnes asulas 1998. aastal.

Separatistlik Transnistria ei suutnud Moldova keskvalitsusega rahvaloenduse küsimuses kokku leppida ja korraldas 2004. aasta 11. novembrist kuni 18. novembrini oma rahvaloenduse.

Rahvaloenduse läbiviimisel osales 16 000 inimest, neist 11 000 olid rahvaloendajad.

Vastavalt rahvaloenduse tulemustele elas Moldova valitsuse kontrolli all oleval territooriumil 3 388 071 inimest, neist 1 632 519 meest ja 1 755 549 naist.

Elanikkonnast oli moldovlasi 2 564 849 (75,8%), ukrainlasi 282 406 (8,35%), venelasi 201 218 (5,95%), gagauuse 147 500 (4,36%), rumeenlasi 73 276 (2,17%), bulgaarlasi 65 662 (2,02%), mustlasi 12 271 (0,32%), juute 4867 (0,12%), poolakaid 4174 (0,11%) ja teistest rahvustest inimesi 57 613 (1,46%).

## Viited
Viktor Päri

**Viktor Päri** (vene keeles Виктор Хансович Пяри; 13. jaanuar 1919 Guss-Hrustalnõi, Vladimiri kubermang – surmaaeg teadmata) oli eesti päritolu Nõukogude Liidu tantsija ja ballettmeister.

Päri lõpetas 1951. aastal Moskvas GITIS-e balletilavastaja erialal.
__NOTOC__ 
## Loomekarjäär
Ta oli aastatel 1939–1946 Saratovi ooperi‑ ja balletiteatri, Taškendi ooperi‑ ja balletiteatri ning Stanislavski ja Nemirovitš‑Dantšenko  Moskva Akadeemilise Muusikateatri tantsija. 

Balletilavastajana alustas Päri tööd 1951. aastal Ufas, kus ta oli aastatel 1951–1955 Baškiiri ooperi- ja balletiteatri ballettmeister. 1955. aastal pakkus ta trupis tantsija kohta 17-aastasele Rudolf Nurejevile, kes aga keeldus pakkumisest.

Aastatel 1956–1964 töötas Päri peaballettmeistrina Eesti NSV Riiklikus Akadeemilises Ooperi- ja Balletiteatris Estonia. 

Alates 1973. aastast töötas ta Dušanbe ooperi‑ ja balletiteatris peaballettmeistrina.

## Tunnustus
*1955 – Baškiiri ANSV teeneline kunstitegelane

## Viited

## Välislingid
*Päri, Viktor. etbl.teatriliit.ee
Vukovari veetorn

**Vukovari veetorn** on endine veetorn Horvaatias Vukovari linnas, linna sümbol. 50 meetrit kõrge ja 2200 m3 mahutavusega veetorn asub Mitnica linnaosas Najpar-bašća linnapargis. Esialgsel kujul valmis see 1968. aastal. Veetorni projekteeris ettevõte Plan ja ehitas ettevõte Hidrotehna Zagreb.

Enne Horvaatia iseseisvussõda paiknes torni tipus restoran vaatega linnale, Doonau jõele ja ümberkaudsetele viinamarjaistandustele. Sõja ajal toimud 87-päevase (25. august – 18. november 1991) Vukovari lahingu kestel oli torn üks Jugoslaavia Rahvaarmee (JNA) suurtükiväe peamistest sihtmärkidest, mida tulistati 640 korda.

Pärast sõja lõppu 1995. aastal jäi Vukovar algselt ÜRO hallatud Ida-Slavoonia, Baranja ja Lääne-Sirmiumi üleminekuadministratsiooni alla, kuni taasliideti Horvaatiaga 15. jaanuaril 1998. Seejärel soovis Horvaatia president Franjo Tuđman algse torni taastada, kuid sellest plaanist loobuti ja selle asemel jäi torn koos kuuli- ja mürsuaukudega Vukovari ja Horvaatia sõjakannatuste sümboliks. Torn avati ametlikult uuesti restoran-muuseumina 30. oktoobril 2020, avalik ligipääs algas järgmisel päeval.

## Viited

## Välislingid
* Torni koduleht
Tipos Extraliga

**Tipos Extraliga** on Slovakkia jäähoki kõrgeim liiga. Liiga on loodud 1993. aastal. Liigas mängib 12 klubi.

## Klubid hooajal 2025–2026
* HC Košice
* HC 21 Prešov
* Bratislava Slovan
* HC 05 Banská Bystrica
* Vlci Žilina
* HK Dukla Trenčín
* HK Nitra
* HK Poprad
* HKM Zvolen
* HK 32 Liptovský Mikuláš
* HK Dukla Michalovce
* HK Spišská Nová Ves

## Välislingid
* Ametlik koduleht
Třineci HC Oceláři

**HC Oceláři Třinec** (*Třinec Steelers*) on Tšehhi jäähokiklubi, mis tegutseb Třinecis. See mängib Tšehhi jäähoki kõrgliigas Extraliga.

## Välislingid
* Ametlik koduleht
* Eliteprospects.com
Praha HC Sparta

**Praha HC Sparta** on Tšehhi jäähokiklubi, mis tegutseb Prahas. See mängib Tšehhi jäähoki kõrgliigas Extraliga.

Klubi on asutatud 1903. aastal. See on üks vanimaid jäähokiklubisid maailmas.

Praha Sparta on tulnud Tšehhi meistriks neli korda (hooaegadel 1999/00, 2001/02, 2005/06, 2006/07). Tšehholoslovakkia meistriks tuli see samuti neli korda.

## Välislingid
* Ametlik koduleht
* Eliteprospects.com
Stavanger Oilers

**Stavanger Oilers** on Norra jäähokiklubi, mis tegutseb Stavangeris. See mängib Norra jäähoki kõrgliigas Fjordkraftligaen.

Klubi on asutatud 2000. aastal. Stavanger Oilers tõusis Norra liigas esile 2010. aastatel. Oilers tuli esimest korda Norra meistriks 2010. aastal. Pärast seda on Norra liiga võidetud veel seitsmel korral. Praegu Norra kõrgliigas mängivatest klubidest on enim korda Norra meistriks tulnud ainult Vålerenga.

## Saavutused
*Fjordkraftligaen:
** **Võitja** (9): 2010, 2012, 2013, 2014, 2015, 2016, 2017, 2022, 2023

## Välislingid
* Klubi koduleht
* Eliteprospects.com

## Viited
Vålerenga Ishockey

**Vålerenga Ishockey** on Norra jäähokiklubi, mis tegutseb Oslos. See mängib Norra jäähoki kõrgliigas Fjordkraftligaen.

Klubi on asutatud 1947. aastal.

Vålerenga on ülekaalukalt Norra edukaim jäähokiklubi. See on tulnud Norra meistriks 26 korda, viimati 2009. aastal.

## Saavutused
*Fjordkraftligaen:
** **Võitja** (26): 1960, 1962, 1963, 1965, 1966, 1967, 1968, 1969, 1970, 1971, 1973, 1982, 1985, 1987, 1988, 1991, 1992, 1993, 1998, 1999, 2001, 2003, 2005, 2006, 2007, 2009

## Välislingid
* Klubi koduleht
* Eliteprospects.com

## Viited
VHK Vsetín

**VHK ROBE Vsetín** (**Valašský hokejový klub ROBE Vsetín**) on Tšehhi jäähokiklubi, mis tegutseb Vsetínis. See mängib Tšehhi tugevuselt teises liigas 1. česká hokejová liga.

## Välislingid
* Ametlik koduleht
* Eliteprospects.com
Habarovski Amur

**Habarovski Amur** on Venemaa jäähokiklubi, mis tegutseb Habarovskis. See mängib Kontinentaalse Hokiliiga (KHL) Idakonverentsis Tšernõšovi divisjonis.

## Välislingid
* Ametlik koduleht
* Habarovski Amur KHL.ru lehel
Bratislava HC Slovan

**Bratislava HC Slovan** (slovaki keeles *Hokejový klub Slovan Bratislava*) on Slovakkia jäähokiklubi, mis tegutseb Bratislavas. See mängib Slovakkia jäähoki kõrgliigas Tipos Extraliga. Aastatel 2012–2019 mängis see KHL-is.

Praeguse Slovakkia kõrgliiga on Slovan võitnud üheksa korda. Hooajal 1978/79 tuli klubi Tšehhoslovakkia meistriks.

Klubi on asutatud 1921. aastal.

## Saavutused
*Slovakkia Extraliga:
****Võidud** (9): 1997–98, 1999–2000, 2001–02, 2002–03, 2004–05, 2006–07, 2007–08, 2011–12, 2021–22
*Tšehhoslovakkia kõrgliiga:
****Võidud** (1): 1978–79

## Välislingid
* Ametlik koduleht
Fjordkraftligaen

**Eliteserien** (sponsori järgi tuntud kui **Fjordkraftligaen**) on Norra jäähoki kõrgeim liiga. Liiga on loodud 1934. aastal. Liigas mängib 10 klubi.

## Klubid hooajal 2025–2026

## Meistrid

## Välislingid
* Koduleht
Novosibirski Sibir

**Novosibirski Sibir** võib tähendada:

*Novosibirski FK Sibir, jalgpalliklubi
*Novosibirski HK Sibir, jäähokiklubi
HK Zemgale/LLU

**HK Zemgale/LLU** on Läti jäähokiklubi, mis tegutseb Jelgavas. Klubi mängib Soome tugevuselt teises liigas Mestis ja Optibet Hokeja Līgas. Klubi asutati 2002. aastal

## Välislingid

* Ametlik koduleht
Majandusküberneetika

**Majandusküberneetika** on küberneetika valdkond, mis tegeleb küberneetika ideede ja meetodite rakendamisega majandussüsteemides. Laiemalt mõistetakse majandusküberneetika all teadusvaldkonda, mis tekkis matemaatika, küberneetika ning majanduse kokkupuutealal, hõlmates matemaatilist programmeerimist, operatsioonide uurimist, ökonomeetriat ja matemaatilist ökonoomikat.

## Eestis
Esimest korda võeti Tartu Riiklikus Ülikoolis majandusküberneetika erialale vastu üliõpilasi 1967. aastal. Enne seda olid majandusküberneetika kõrgharidust tunnistava diplomi saanud üheksa TRÜ õigus- ja majandusteaduskonna lõpetanut, kes olid õppinud eriprogrammi alusel lisaks majanduslikele ainetele süvendatult matemaatikat ning matemaatiliste meetodite kasutamise võimalusi majanduses.

## Viited
Barquisimeto

**Barquisimeto** on linn Venezuelas, Lara osariigi pealinn. Barquisimeto on rahvaarvult Venezuela neljas linn Caracase, Maracaibo ja Valencia järel ning esimene Lara osariigis. Seda peetakse Venezuela Kesk-Lääne piirkonna peamiseks linna-, kultuuri-, majandus-, haridus- ja tööstuskeskuseks, kus elab üle miljoni elaniku.

## Viited

## Välislingid
Männimäe Lasteaed-Algkool

**Männimäe Lasteaed-Algkool** oli Viljandi Männimäe linnaosas tegutsev lasteasutus.

## Ajalugu
1945. aasta sügisel avati Väike-Turu tänaval Viljandi 1. lasteaed.

1985. aasta 1. novembril koliti Männimäele ehitatud uude majja, kus alustas tööd 8 aia- ja 4 sõimerühmaga Viljandi I Lastepäevakodu. 1987. aastal alustas tööd 6-aastaste klass.

1992. aastal toimus Viljandi maakonna hariduskonverents, kus võeti vastu otsus muuta Männimäe Lastepäevakodu Männimäe Lasteaed-Algkooliks, et leevendada Jakobsoni kooli olukorda (algklassid kahes vahetuses).

1. septembril 1992  alustastati tööd kuue klassiga (1.–3. klassini). Sama aasta talvel alustati ümberehitust, kus lasteaiaruumidest said klassiruumid, ehitati 80-kohaline söökla ja jalutusruumid, lasteaia poolele jäi viis aia- ja üks sõimerühm. 

1. septembril 1993 alustati tööd kaheksa klassikomplektiga (1.–4. klassini). 

Seoses Viljandi linna laste arvu vähenemisega moodustati 2000.–2001. aasta septembris vaid üks 1. klass. Alates 2002. aastast enam 1. klassi ei moodustatud.

2005. aastal muudeti asutus taas lasteaiaks ning kandis kuni 2017. aasta sügiseni nime Viljandi Lasteaed Mängupesa.

## Tänapäev
Praegu tegutseb samades ruumides Viljandi Lasteaed Krõllipesa, millel on kaks erinevates linnaosades asuvat õppehoonet. Männimäe ruume nimetatakse Mängupesa õppehooneks.

## Õpilasi
1996. aasta sügisel läks seal 1. klassi laulja Karl-Erik Taukar.
Pilve tänav (Pärnu)

**Pilve tänav** on tänav Pärnus Raeküla linnaosas.

Tänav saab alguse Merimetsa tänavalt, suundub edelasse ja lõppeb tupikus.
 
Tänava pikkus on ligikaudu 282 meetrit.


Pilve tänav, Pärnu.jpg|Pilve tänav (2025)
Nédonchel

**Nédonchel** on vald Põhja-Prantsusmaal Pas-de-Calais' departemangus.

Nédonchel asub 45 km Arrasist loodes, teede D69 ja D90 ristumiskoha ümbruses, Nave'i jõe orus.

## Huviväärsused

* St. Menne'i kirik, pärineb 15. sajandist.

## Vaata ka

* Pas-de-Calais' departemangu haldusüksuste loend

## Viited
Rudolf Jaska

**Rudolf Eduard Jaska** (5. detsember 1891 Kaagvere – 22. aprill 1974) oli Eesti advokaat ja poliitik.

Rudolf Jaska sündis 5. detsembril 1891 Kaagveres, Tartumaal piimarentnik Joosep Jaska (1863–1939) ja tema naise Anna Jaska (neiupõlvenimi Kesa; 1870–1943) pojana. Kõik ta esivanemad olid pärit Võnnu kihelkonna Haaslava vallast.

Ta lõpetas Tartus Aleksandri gümnaasiumi ja 1915. aastal Tartu Ülikooli õigusteaduskonna. Ülikoolis astus ta üliõpilasseltsi „Ühendus" liikmeks.

Lisaks advokaaditööle on Rudolf Jaska kaasa töötanud ka omavalitsuses. Ta oli  27. juuli - 25. oktoober 1917 Tartu esimese Maavalitsuse sekretäri I abi, hiljem maavolikogu esimees, Tartu linnavolinik ja Eesti Maapäeva liige. 1918. aasta detsembris määrati Jaska Tartu-Võru rahukogu ringkonna rahukohtunikuks. Hiljem nimetati ta juba Tartu-Võru rahukogu liikmeks ja lõpuks abiesimeheks. kellena ta juhatas tsiviilosakonda. Kohtuniku ametist lahkus R. Jaska 1. oktoobril 1924. aastal oma palvel. Sellest ajast alates töötas  ta Tartus advokaadina, omades erapraksist. Selles ametis oli ta II maailmasõjani. 

Töö advokaadina lõppes poliitiliste muutuste tõttu 1940. aastal. Nõukogude okupatsiooni ajal 1941 oli Rudolf Jaska ametis Tallinnas ENSV prokuratuuris tsiviilasjade prokuröri abina. Saksa okupatsiooni ajal Rudolf Jaska arreteeriti ja viibis Tallinnas Patarei vanglas. Vanglast vabanedes saadeti ta Elvasse õiguseta elada Tartus. Sõja lõppedes töötas Rudolf Jaska Tartu ülikoolis tsiviilõiguse ja protsessi kateedris vanemõpetajana, kust vallandati 1949. aastal sobimatuse tõttu tulevaste nõukogude juristide koolitaja ametisse. 

1949.-54 oli Rudolf Jaska ametis Veetranspordivalitsuses ja Tartu Kaubastus juriskonsuldina 1954. aastast  60. aastate lõpuni töötas ta Tartu õlletehases juristina.

Rudolf Jaska suri 22. aprillil 1974 Tartus.

## Isiklikku
1915. aastal abiellus Rudolf Jaska **Maria Riimiga** (1892-1987). Peres kasvas kolm last:

Konstantin-Lennart (1918 Tartu –1976 Oš), Hilja-Liivia (1922 Tartu - 2021 Tartu) (spordipedagoog, abielus Paris); ja Veera-Silvia (1925 Tartu - 2022 Viljandi) (proviisor, abielus Laos).

## Viited
Neuville-au-Cornet

**Neuville-au-Cornet** on vald Põhja-Prantsusmaal Pas-de-Calais' departemangus.

Neuville-au-Cornet asub 39 km Arrasist läänes, teede D85 ja D83 ristumiskoha ümbruses.

## Huviväärsused

* Notre-Dame'i kirik, pärineb 17. sajandist.
* Neitsi kabel, pärineb samuti 17. sajandist.

## Vaata ka

* Pas-de-Calais' departemangu haldusüksuste loend

## Viited
Neuville-Bourjonval

**Neuville-Bourjonval** on vald Põhja-Prantsusmaal Pas-de-Calais' departemangus.

Neuville-Bourjonval asub 37 km Arrasist kagus, maantee D7E ääres. Autoroute A2 läbib valda.

## Huviväärsused

* St. Pierre'i kirik, pärast Esimest maailmasõda koos ülejäänud külaga uuesti üles ehitatud.
* Sõjakalmistu.

## Vaata ka

* Pas-de-Calais' departemangu haldusüksuste loend

## Viited
Ukraina Rahvusooper

**Tarass Ševtšenko nimeline Ukraina Rahvuslik Akadeemiline Ooperi- ja Balletiteater**, ka **Ukraina Rahvusooper** (ukraina keeles Національний академічний театр опери та балету України імені Т. Г. Шевченка) on Ukraina suurim muusikateater, asub Kiievis. Tegutseb alates 1867. aastast. 

Kiievi kesklinnas paiknev ooperiteatri hoone ehitati aastatel 1897–1901 arhitekt Viktor Schröteri projekti järgi.

## Teatri endised nimed
*1919–1926 **Liebknechti-nimeline Riiklik Ooperiteater**
*1926–1934 **Kiievi Riiklik Akadeemiline Ooper**
*1934–1939 **Ukraina NSV Akadeemiline Ooperi- ja Balletiteater**
*1939–1991 **Ševtšenko-nimeline Ukraina NSV Akadeemiline Ooperi- ja Balletiteater**

## Välislingid

*Koduleht
Neuville-Saint-Vaast

**Neuville-Saint-Vaast** on vald Põhja-Prantsusmaal Pas-de-Calais' departemangus. See asub Vimy seljandiku lahingule pühendatud Vimy mälestusmärgist 3,2 km lõuna pool. Mälestusmärk ehitati künkale 145, seljandiku kõrgeimale punktile, et mälestada lahingut ja Kanada sõdureid, kes kaotasid oma elud Esimeses maailmasõjas. Mälestusmärk on ka Kanada kalmistu nr. 2, Neuville-Saint-Vaasti ja Givenchy maantee Kanada kalmistu asukoht.

Neuville-Saint-Vaasti Saksa sõjakalmistu (ka *Maison Blanche*) on suurim Esimese maailmasõja-aegne Prantsusmaal, kuhu on maetud 44 833 inimest.

Neuville-Saint-Vaast asub 6 km Arrasist põhjas, teede D49 ja D55 ristumiskoha ümbruses. *[[Autoroute A26]]* läbib valda. Vimy seljandik tõuseb Neuville-Saint-Vaastist oma kõrgeima punktini künkal 145 (Kanada mälestusmärgi asukoht), kus on järsk langus.

## Huviväärsused

* St. Laurenti kirik, pärast Esimest maailmasõda koos ülejäänud külaga uuesti üles ehitatud.
* Sõjakalmistud.
* Vimy mälestusmärk
* Sõjamälestusmärk
* Neuville-Saint-Vaasti Saksa sõjakalmistu

## Tuntud inimesi

* Henri Gaudier-Brzeska, skulptor, langes lahingus seal 5. juunil 1915.
* François Hennebique, raudbetooni leiutaja, sündis seal 26. aprillil 1842.

## Vaata ka

* Pas-de-Calais' departemangu haldusüksuste loend
* Givenchy maantee Kanada kalmistu
* Kanada kalmistu nr. 2
* Neuville-Saint-Vaasti Saksa sõjakalmistu
* Vimy seljandiku lahing

## Viited
Brûleurs de Loups

**Brûleurs de Loups** on Prantsusmaa jäähokiklubi, mis tegutseb Grenoble'is. See mängib Prantsusmaa jäähoki kõrgliigas Ligue Magnus.

Klubi on asutatud 1963. aastal.

## Välislingid
* Klubi koduleht
Herning Blue Fox

**Herning Blue Fox** on Taani jäähokiklubi, mis tegutseb Herningis. See mängib Taani jäähoki kõrgliigas Metal Ligaen.

Klubi on asutatud 1947. aastal.

Herning on tulnud Taani meistriks 16 korda, millega on see Taani edukaim jäähokiklubi.

## Saavutused
*Taani kõrgliiga:
** **Võitja** (16): 1973, 1977, 1987, 1991, 1992, 1994, 1995, 1997, 1998, 2001, 2003, 2005, 2007, 2008, 2011, 2012
** Teised kohad (9): 1975, 1985, 1990, 1993, 2000, 2009, 2016, 2018, 2023
** Kolmandad kohad (7): 1974, 1981, 1989, 1996, 2002, 2006, 2010

## Endiseid mängijaid
*Frederik Andersen
*Oliver Bjorkstrand
*Patrick Bjorkstrand
*Nicklas Jensen
*Frans Nielsen
*Peter Regin
*Toivo Suursoo

## Välislingid
* Ametlik koduleht
Johannes V Palaiologos

**Johannes V Palaiologos** või ladinapäraselt **Palaeologus** (kreeka keeles Ἰωάννης Παλαιολόγος (*Iōánnēs Palaiológos)*; 18. juuni 1332 – 16. veebruar 1391) oli Bütsantsi keiser ajavahemikel 15. juuni 1341 – 12. august 1376, 1. juuli 1379 – 14. aprill 1390 ja 17. september 1390 – 16. veebruar 1391.

## Vaata ka

* Bütsants
* Bütsantsi ajalugu
* Bütsantsi keisrite loend

## Viited
Neuville-Vitasse

**Neuville-Vitasse** on vald Põhja-Prantsusmaal Pas-de-Calais' departemangus.

Neuville-Vitasse asub 6 km Arrasist kagus, teede D14 ja D5 ristumiskoha ümbruses.

## Huviväärsused

* St. Martini kirik, pärast Esimest maailmasõda uuesti üles ehitatud.
* Sõjakalmistud: 
** Londoni kalmistu. 
** Neuville-Vitasse'i maantee kalmistu.
** Kaks sõjamälestusmärki.

## Vaata ka

* Pas-de-Calais' departemangu haldusüksuste loend

## Viited
Neuvireuil

**Neuvireuil** on vald Põhja-Prantsusmaal Pas-de-Calais' departemangus.

Neuvireuil asub 11 km Arrasist kirdes, teede D46 ja D48 ristumiskoha ümbruses.

## Huviväärsused

* 17. sajandi St. Amé kirik, pärast Esimest maailmasõda uuesti üles ehitatud.

## Vaata ka

* Pas-de-Calais' departemangu haldusüksuste loend

## Viited
Johannes VI Kantakouzenos

**Johannes VI Kantakouzenos** või ladinapäraselt Cantacuzene (kreeka keeles Ἰωάννης Ἄγγελος Παλαιολόγος Καντακουζηνός (*Iōánnēs Ángelos Palaiológos Kantakouzēnós)*; umbes 1292 – 15. juuni 1383) oli Bütsantsi aadlik, riigimees, väejuht, keiser Andronikos III ajal vägede ülemjuhataja, lapskeiser Johannes V regent ning aastatel 1347–1354 Bütsantsi keiser. Johannes V Palaiologose sundimisel taandus ta **Joasaph Christodoulose** nime all kloostrisse ning veetis oma ülejäänud elu munga ja ajaloolasena. Ta suri 90- või 91-aastaselt, olles kõige kõrgema eani elanud Rooma keiser.

## Vaata ka

* Bütsants
* Bütsantsi ajalugu
* Bütsantsi keisrite loend

## Viited
Juhan Weidenstrauch

**Juhan Weidenstrauch** (13. mai (vkj)/ 25. mai 1880 Kloostri vald, Harju-Madise kihelkond, Harjumaa – 12. juuni 1930 Tallinn) oli eesti ajakirjanik ja fotograaf. 

Ta lõpetas Paldiski linnakooli, mille järel oli lühemat aega meremees. Ta alustas kutselise ajakirjanikuna "Postimehe" juures Tartus ja "Sõna" juures Tallinnas, pärast töötas ta "Päevalehes", „Virulases" ja „Meie Elus" ning tegutses ka pilkelehe „Kilk" toimetajana.

Ta mobiliseeriti 1914. aastal Venemaa sõjaväkke Esimeses maailmasõjas, kus teenis suurtükiväelasena Vene läänerinnetel. Ta viibis kogu teenistuse jooksul ainult paar nädalat puhkusel ning tema tervis sai sõjas tugevasti kannatada. Tema auaste sõja lõpuks oli nooremallohvitser (nooremfeuerverker).

Pärast sõda töötas „Tallinna Teatajas" ja „Kajas" ning tegi kaastööd mitmele ajakirjale („Kodu", "Tallinna Post" jt).

Ta suri 12. juunil 1930 nakkushaiglas Tallinnas kopsu- ja neerutuberkuloosi ning maeti 15. juunil 1930 Paldiski luteri kalmistule.

## Looming
Ta lõi eesti keelde uue tehissõna "kahur".

Ta oli tuntud följetonist, aga kirjutas ka novelle, mere- ja jahimehejutte.
*J. Strauch. "Pilke wälgud. Kogu pilkelookesi". Tallinn 1912
*"Mere võit". Tallinn 1929

## Liikmesus
*Eesti Ajakirjanike Liidu asutajaliige

## Viited

## Kirjandus
*"Ajakirjanik Juhan Weidenstrauch 50-aastane". Kaja nr 120, 24. mai 1930. Lk 4
*"Juhan Weidenstrauch surnud". Päevaleht nr 157, 13. juuni 1930. Lk 5

## Välislingid
*Eesti biograafiline andmebaas ISIK
Viktor Schröter

**Viktor Johann Gottlieb Schröter** (vene keeles Виктор Александрович Шрётер *Viktor Aleksandrovitš Šrjoter*; 9. mai (vkj 27. aprill) 1839 Peterburi – 29. aprill (vkj 16. aprill) 1901 Peterburi) oli baltisaksa päritolu Venemaa arhitekt, Peterburi Kunstide Akadeemia akadeemik (1864). 

Viktor Schröter õppis St. Petri-Schules, seejärel Peterburi ja Preisi kunstiakadeemias. Varsti pärast naasmist Peterburi sai ta õppejõu koha Tsiviilinseneride Koolis. 

Alates 1867. aastast oli Schröter riigiteenistuses. Peaaegu kuni oma elu lõpuni töötas ta Peterburi tsiviilinseneride instituudis professorina. Lisaks oli ta Keiserlike teatrite direktsiooni peaarhitekt. 1886. aastal anti talle tõelise riiginõuniku teenistusaste. Hiljem tõsteti tõeliseks salanõunikuks.

Schröter suri aprillis 1901 Peterburis. Ta maeti Smolenka luteri kalmistule.

## Välislingid
Fan Bingbing

**Fan Bingbing** (hiina keeles 范冰冰, sündinud 16. septembril 1981 Yantais) on Hiina näitleja. Aastatel 2013–2017 lisati ta Forbesi "China Celebrity" 100 edetabelis enim tasustatud kuulsuste hulka, olles alates 2006. aastast igal aastal esikümnes. Ta kuulus ajakirja Time 2017. aasta 100 kõige mõjukama inimese nimekirja.

Fani varajane töö oli Ida-Aasia kinos ja televisioonis, eriti esinedes draamasarjas "My Fair Princess" (1998–1999). Tema läbimurre tuli filmiga "Mobiiltelefon" (2003), mis oli Hiina aasta kõige tulusam film. Ta mängis edaspidi mitmes Hiina filmis, sealhulgas "Lost in Peking" (2007), "Buddha Mountain" (2011) ja "Double Xposure" (2012). Filmi "I Am Not Madame Bovary" (2016) peaosatäitja eest pälvis Fan Kuldse Hobuse filmifestivali, Tokyo rahvusvahelise filmifestivali, San Sebastiani rahvusvahelise filmifestivali ja Golden Roosteri auhindade jagamise auhindu. Tema välismaiste filmirollide hulka kuuluvad osatäitmised Prantsuse filmis "Stretch" (2011), Korea filmis "My Way" (2011), Ameerika superkangelaste filmis "X-Men: Days of Future Past" (2014) ja Hongkongi-Hiina-Ameerika filmis "Skiptrace" (2015).
Baškiiri ooperi- ja balletiteater

**Baškiiri Riiklik Ooperi- ja Balletiteater** (baškiiri keeles Башҡорт дәүләт опера һәм балет театры) on muusikateater Baškortostani pealinnas Ufas. Tegutseb alates 1938. aastast.

1940. aastal lavastati esimene baškiiri ooper "Хакмар". 1941. aastal loodi teatris balletitrupp, mis tõi märtsis 1944 avalikkuse ette esimese baškiiri balleti "Kure laul" ("Сыңрау торна"; libreto kirjutas balletile Faizi Gaskarov baškiiri muinasjutu ainetel).

## Rudolf Nurejev
Baškiiri riikliku ooperi- ja balletiteatri ajalooga on lahutamatult seotud 20. sajandi silmapaistev tantsija Rudolf Nurejev. Neli aastat õppis ta teatri balletistuudios. Jätkates õpinguid balletistuudios võeti Nurejev 1953. aastal vastu teatri balletitruppi (ballettmeister oli toona Viktor Päri). Just sellel laval astus Nurejev oma esimesed sammud maailma balletikarjääri poole. Džigiti osas balletis "Kure laul" äratas Nurejev tähelepanu Baškiiri kunsti ja kirjanduse dekaadil Moskvas 1955. aastal. Viimast korda külastas Nurejev teatrit 1987. aastal, saabudes Pariisist oma raskelt haige emaga hüvasti jätma.

Alates 1993. aastast on teatris peetud Rudolf Nurejevi balletifestivale. Esimese festivali korralduse eestvedaja oli Juri Grigorovitš.

## Vaata ka
*Tatari ooperi- ja balletiteater

## Viited

## Välislingid

*Koduleht
Gina Viliūnė

**Gina Viliūnė** (sündinud 19. jaanuaril 1974 Vilniuses) on leedu kirjanik.

Ta lõpetas aastal 1999 Vilniuse Pedagoogilise Ülikooli (aastani 2011 Lietuvos edukologijos universitetas, aastast 2018 Vytautas Suure Ülikooli haridusakadeemia) eetika ja psühholoogia erialal.

Tema kireks on ajalugu. Ta lõpetas giidide kursused, misjärel hakkas tegema ekskursioone Vilniuses. Peagi hakkas ta ka kirjutama. Nii raamatuid turistidele kui ka ilukirjandust.

Eesti keeles ilmus aastal 2022 tema raamatutest "Veretöö kingsepa töökojas: timuka õpipoisi esimene kohtuasi." (leedu keeles aastal 2020 pealkirja "Žmogžudystė batsiuvio dirbtuvėje." all), tõlkija Tiina Kattel.

## Isiklikku
Ta on abielus ja kahe tütre ema.
Dorin Recean

**Dorin Recean** (sündinud 17. märtsil 1974 Dondușenis) on Moldova poliitik, 16. veebruarist 2023 Moldova peaminister.

Ta on lõpetanud 1996. aastal Moldova Majandushariduse Akadeemia (rumeenia keeles *Academia de Studii Economice a Moldovei*) ja 2000. aastal Wyomingis asuva Newport International University magistrikraadiga.

29. jaanuarist 2010 kuni 24. juulini 2012 oli ta Moldova infotehnoloogia ja side aseminister, tema ülesandeks oli biomeetriliste passide kasutuselevõtt Moldova ja Euroopa Liidu vahelise viisarežiimi liberaliseerimiseks. 24. juulist 2012 kuni 18. veebruarini 2015 oli ta Moldova siseminister. Aastatel 2016–2022 töötas ta mitmetes rahvusvahelistes organisatsioonides konsultandina andmeanalüüsi alal. Alates 7. veebruarist 2022 oli ta Moldova Vabariigi presidendi nõunik kaitse ja riikliku julgeoleku alal, Moldova Vabariigi Julgeolekunõukogu sekretär.

10. veebruaril 2023 esitas Moldova president Maia Sandu ta Moldova peaministrikandidaadiks. 16. veebruaril 2023 kinnitas Moldova parlament Rechani peaministriks ja tema pakutud valitsuse koosseisus.

## Isiklikku
Ta on abielus, tal on kaks last. Ta on õigeusklik.
Nœux-lès-Auxi

**Nœux-lès-Auxi** on vald Põhja-Prantsusmaal Pas-de-Calais' departemangus.

Nœux-lès-Auxi asub 50 km Arrasist läänes, teede D17 ja D117 ristumiskoha ümbruses.

## Huviväärsused

* 17. sajandi St. Martini kirik.
* Loss, 19. sajandil ümber ehitatud.
* Möldri maja, pärineb 18. sajandist.

## Vaata ka

* Pas-de-Calais' departemangu haldusüksuste loend

## Viited
Käsitööõlu

**Käsitööõlu** (inglise keeles *craft beer*) on õlu, mis on valmistatud käsitööõlle tehastes. 

## Ajalugu
Käsitööõlle populaarsuse kasvu nimetatakse käsitööõlle revolutsiooniks, mis algas 20. sajandi teises pooles. Kindlat aastaarvu ülemaailmse revolutsiooni alguseks pole, kuna see oli riigiti väga erinev. USA-s algas see näiteks 1965. aastal, kui Fritz Maytag ostis San Francisco Anchor Brewing Company. Sarnane olukord oli ka Hollandis, kus 1981. aastal avati esimene õlletehas pärast Teist maailmasõda. Itaalias sai revolutsiooni alguseks 1980. aasta, kui avati esimene pruulipubi.

Kõikides riikides olid esimesed aastad rahulikud ning suurt käsitööõlle tarvitamise kasvu ei olnud, kuid see muutus kiirelt uute tehaste tulekuga.

## Erilisus
Käsitööõlle tehased on reeglina suurtootmistest väiksemad ning on sõltumatud suurtest rahvusvahelistest ettevõtetest. Neis kasutatakse tootmisel enamasti ebatraditsioonilisi tooraineid ja uuenduslikke kääritamismeetodeid, tänu millele eristutakse rahvusvahelistest õlletootjatest.

Erinevus käsitöö ja masstoodangu vahel tekib meetodis: suurtootjad valmistavad ühe korraga suure koguse õlut (emavirre) ning hakkavad seda maitsestama. Käsitööõlle puhul valmistatakse iga partii eraldi, virded tehakse valmis ükshaaval ning lisatakse sellele eristuv maitse. Sellise tootmisviisiga on seetõttu rohkem katsetamist ning seetõttu võib ühe kuu jooksul mitu uut õlletüüpi valmida.

## Tootjate määratlused
### Pico-pruulikoda

Pico-pruulikoda on väiksem kui nanopruulikoda, aastas toodetakse veidi üle 500 barreli.

### Nanopruulikoda
Nanopruulikojal pole kindlat määratlust, kuid see on märgatavalt väiksem kui mikropruulikoda, pruulimisega tegeleb enamasti vaid üks inimene ning aastas toodetakse alla 15 000 barreli õlut.

### Mikropruulikoda
Mikropruulikoda toodab aastas vähem kui 75 000 hektoliitrit õlut. Seda on vähem kui traditsioonilised suured pruulikojad ning reeglina keskendutakse rohkem kvaliteedile, mitmekesisusele ja käsitööle ning kasutatakse ainulaadseid koostisosi ja meetodeid, et valmistada erinevaid õllesorte.

### Käsitööpruulikoda
Sageli arvatakse, et mikropruulikoda ja käsitööpruulikoda on samad asjad, kuid neil on siiski erinevusi. Aastane toodang 6 miljonit barrelit õlut või vähem. Käsitööpruulikojal on piirangud pruulimis- ja tootmistehnikas, sealhulgas nõue kasutada vähemalt 50% linnast. Rohkem tähelepanu pööratakse tooraine kvaliteedile ja pruulimisprotsessi täpsusele, et tagada kauba kõrge kvaliteet.

### Pruulipubi
Pruulipubi on söögikoht ja pruulikoda, kus vähemalt 25% kogu toodetud õllest müüakse kohapeal. Peaeesmärk on toota õlut, et rahuldada kohapealse restorani ja baari vajadusi. Pruulipubis on võimalik klientidel nautida värsket õlut otse pruulimahutitest. Pruulikoda võib müüa enda toodetud õlut ka väljaspool ettevõtet.

## Viited

## Välislingid

* Väikepruulikoda Tanker võib Leedu masstoodangut Eesti õlle pähe müüa, Postimees, 12. aprill 2022
Noreuil

**Noreuil** on vald Põhja-Prantsusmaal Pas-de-Calais' departemangus.

Noreuil asub 21 km Arrasist kagus, maantee D5 ääres.

## Huviväärsused

* 20. sajandi St. Brice'i kirik, pärast Esimest maailmasõda uuesti üles ehitatud.
* Sõjakalmistu.

## Vaata ka

* Pas-de-Calais' departemangu haldusüksuste loend

## Viited
Stanislavski ja Nemirovitš-Dantšenko Moskva Muusikateater

**Stanislavski ja Nemirovitš-Dantšenko Moskva Akadeemiline Muusikateater**, akronüüm **MAMT** (vene keeles Московский академический Музыкальный театр имени К.С. Станиславского и Вл. И. Немировича-Данченко) on Moskva tsentrumis (Keskhaldusringkonnas) asuv muusikateater. 

2023. aasta veebruari seisuga oli MAMT-i koosseisus umbes 430 artisti (sealhulgas ooperikoori ja orkestri liikmed).

## Ajalugu
Muusikateatri loomise aastaks loetakse 1918. aastat. Algul tegutses see kui Suure Teatri ooperistuudio (Konstantin Stanislavski juhtimisel). 1919. aastal lõi Vladimir Nemirovitš-Dantšenko Moskva Kunstiteatri juurde omaenda muusikastuudio. 1920. aastal eraldus Stanislavski ooperistuudio Suurest Teatrist. 1926. aastal anti mõlemale stuudiole riikliku teatri staatus ja kahe peale ka ühine teatrimaja. Pärast Stanislavski surma 1938. aastal sai Stanislavski ooperistuudio pealavastajaks Vsevolod Meierhold, kes aga juunis 1939 arreteeriti NKVD poolt ja veebruaris 1940 hukati. 

1939. aastal liitus Moskva Kunstiteatri muusikastuudioga Moskva Kunstiballett (kunstiline juht ja priimabaleriin Viktorina Kriger). 

Muusikateatri tegelik asutamisaasta on **1941. aasta**, kui ühinesid Stanislavski ooperistuudio ja Moskva Kunstiteatri muusikastuudio. Kuni surmani 1943. aastal juhtis muusikateatrit Nemirovitš-Dantšenko.

## Balletitrupp
Teatri balletitrupi ajaloos oli omaette perioodiks nn "Burmeisteri epohh" – aastad 1941–1960 ja 1963–1970, mil Vladimir Burmeister (1904–1971) oli teatri peaballettmeister.

Aastatel 2005–2008 juhtis muusikateatri balletitruppi Mihhail Lavrovski.

Aastatel 2017–2022 oli balletitrupi kunstiline juht prantsuse ballettmeister Laurent Hilaire, kes aga 27. veebruaril 2022, pärast Venemaa sissetungi algust Ukrainasse, esitas lahkumisavalduse. Trupi uueks kunstiliseks juhiks sai 24-aastane koreograaf Maksim Sevagin.

### Trupi koosseis
2023. aasta veebruari seisuga kuulus balletitruppi 124 inimest, sealhulgas 5 priimabaleriini, 4 *[[premjeer]]i*, 11 juhtivat solisti, 11 esimest solisti, 16 teist solisti, 8 karakterosa solisti, 47 kordeballeti liiget, 11 pedagoog-repetiitorit, 9 trupi kontsertmeistrit ja 2 lavastaja assistenti. MAMT-i trupp on Moskva suuruselt (Suure Teatri balletitrupi järel) teine balletitrupp.

## Viited

## Välislingid

*Koduleht
Noyelles-sous-Bellonne

**Noyelles-sous-Bellonne** on vald Põhja-Prantsusmaal Pas-de-Calais' departemangus.

Noyelles-sous-Bellonne asub 23 km Arrasist idas, teede D44 ja D44E ristumiskoha ümbruses.

## Huviväärsused

* St. Pétronille'i kirik, pärast Esimest maailmasõda koos ülejääünud külaga uuesti üles ehitatud.

## Vaata ka

* Pas-de-Calais' departemangu haldusüksuste loend

## Viited
Noyellette

**Noyellette** on vald Põhja-Prantsusmaal Pas-de-Calais' departemangus.

Noyelette asub 11 km Arrasist läänes, maantee D339 ääres.

## Huviväärsused

* St. Pierre'i kirik, pärineb 18. sajandist.

## Vaata ka

* Pas-de-Calais' departemangu haldusüksuste loend

## Viited
Noyelle-Vion

**Noyelle-Vion** on vald Põhja-Prantsusmaal Pas-de-Calais' departemangus.

Noyelle-Vion asub 16 km Arrasist läänes, teede D75 ja D78 ristumiskoha ümbruses.

## Huviväärsused

* 18. sajandi Notre-Dame'i kirik.
* Sõjamälestusmärk.
* Feodaallinnus ja Rooma-eelse *[[oppidum]]i* mulle.

## Vaata ka

* Pas-de-Calais' departemangu haldusüksuste loend

## Viited
Nuncq-Hautecôte

**Nuncq-Hautecôte** (pikardi: *Nuncq-Autencoste*) on vald Põhja-Prantsusmaal Pas-de-Calais' departemangus.

Nuncq-Hautecôte asub 43 km Arrasist läänes, teede D109, D111, D104 ja D916 ristumiskoha ümbruses.

## Huviväärsused

* St. Micheli kirik, pärineb 17. sajandist.

## Vaata ka

* Pas-de-Calais' departemangu haldusüksuste loend

## Viited
Paarsus

**Paarsus** on füüsikas mikroosakest (ka osakeste süsteemi) iseloomustav suurus, mis on seoses osakese peegelsümmeetriaga ja võib omandada ainult väärtusi +1 ja –1. Osakeste süsteemi paarsus võrdub süsteemi moodustavate osakeste paarsuste korrutisega. 

Sümmeetria laadi järgi eristatakse järgmisi paarsusi:
* ruumipaarsus *P*, seoses ruumilise peegelsümmeetriaga;
* laengupaarsus *C*, seoses osakese ja antiosakese vahetatavusega;
* ajapaarsus *T*, seoses sümmeetriaga aja suuna vastupidiseks muutmise suhtes;
* kombineeritud paarsus on laengupaarsuse ja ruumipaarsuse korrutis *CP*;
* tõeliselt neutraalse osakese paarsus *G* (tõeliselt neutraalne osake on subatomaarne osake, mis on iseenda antiosake (ehk osake, millel puudub antiosake);
* superpaarsus *R* – vastab supersümmeetrilisele inversioonile (fermionid asendatakse bosonitega ja vastupidi).

Tugeva ja elektromagnetilise interaktsiooni protsessides on paarsused *P*, *C* ja *T* igaüks omaette jääv suurus. Nõrga interaktsiooni protsessides ruumipaarsuse *P* jäävuse seadus ei kehti.

## Viited